**«Փոխնակ մայրը»**, 2016 թվականի Շանթ ՀԸ կողմից ստեղծված բազմասերիանոց գեղարվեստական ֆիլմ՝ օրիգինալ սցենարով և հեռուստասերիալի ձևաչափով։ Հեռուստասերիալի ցուցադրումը սկսվել է 2016 թվականի սեպտեմբերի 2-ից։ Որոշ դերասաններ առաջին անգամ են համագործակցում Շանթ ՀԸ հետ, ինչպես օրինակ՝ Եվա Բաղդասարյանը, Լիա Զախարյանը, Տիգրան Ներսիսյանը։ Հայկ Պետրոսյանը տանում է իր առաջին դրամատիկ, իսկ Տիգրան Ներսիսյանը՝ բացասական դերը։ Մարինկա Խաչատրյանի և Սյուզան Ղևոնդյանի հետ Շանթ ՀԸ վերջին անգամ համագործակցել էր Սիրո գերին հեռուստասերիալում, Ելենա Բորիսենկոյի և Անահիտ Քոչարյանի հետ Ուրիշի հոգին սերիալում, Հովակ Գալոյանի հետ՝ Սահմանին հեռուստաֆիլմում, իսկ Անի Բայաթյանի հետ *Հաջողակը* կատակերգական սերիալում։

Հիմնական ասելիք
---------------

Հեռուստասերիալն անդրադարձել է վերջին տարիներին, գիտության ամենամեծ նվաճումներից մեկին՝ փոխնակ մոր թեմային։ Փոխնակ մայրերը կանայք են, ովքեր տանում են հղիությունը, բայց նրանցից ծնված երեխաները իրենց գենոտիպը չեն կրում։

Սյուժե
------

Գլխավոր հերոսուհին` Սոնան, 23-ամյա երիտասարդ աղջիկ է, ով որբ է մնացել 1991-1994թթ. Արցախյան ազատամարտից հետո, և նրան որդեգրել ու մեծացրել է  միայնակ ապրող հորաքույրը։ Երբ Սոնան տեղեկանում է, որ հորաքույրը տառապում է երիկամային անբավարարությամբ, նա ստիպված թողնում է ուսումը և աշխատանքի անցնում կլինիկայում, որը կառավարում է երիտասարդ և խոստումնալից բժիշկ Արամ Քարամյանը։ Սոնայի և Արամի միջև զգացմունքներ են արթնանում։ Իսկ Արամի և կնոջ հարաբերություններին խանգարում էր երեխա չունենալու փաստը, ուստի Արամի կինը փորձում է երեխա պարգևել ամուսնուն և որոշում է փոխնակ մայր փնտրել։

Միևնույն ժամանակ պարզվում է, որ Սոնայի հորաքրոջը անհապաղ վիրահատություն է հարկավոր. նրա կյանքը փրկելու համար Սոնան դիմում է ծայրահեղ քայլի և դառնում փոխնակ մայր`չիմանալով, թե ում համար։ Երկարատև սկանդալային պատմություններից և դժվարին իրավիճակներից հետո, ի վերջո, Սոնայի և Արամի սերը տալիս է իր պտուղները։

Դերասանական կազմ
----------------

### Գլխավոր կազմ

| Դերասան | Կերպար | Նկարագրություն |
| --- | --- | --- |
| Անահիտ Քոչարյան | Մարո | *Սոնայի հորաքույրն ու խնամակալը* |
| Մարինկա Խաչատրյան | Սոնա | *Գլխավոր հերոսուհին, «Փոխնակ մայրը»* |
| Հայկ Պետրոսյան | Արամ Քարամյան | *Ավետի որդին, Էլենի ամուսինը* |
| Եվա Բաղդասարյան | Էլեն Ռուշանյան | *Արսենի և Գայանեի դուստրը, Արամի կինը* |
| Թամարա Գևորգյան | Քրիստինա | *Էլենի ընկերուհին* |
| Տիգրան Ներսիսյան | Արսեն Ռուշանյան | *Չարագործ։ Էլենի հայրը, Գայանեի ամուսինը, Ավետի ընկերը* |
| Ելենա Բորիսենկո | Գայանե | *Էլենի մայրը* |
| Հովակ Գալոյան | Ավետ Քարամյան | *Արամի հայրը* |

### Երկրորդական կազմ

| Դերասան | Կերպար | Նկարագրություն |
| --- | --- | --- |
| Սյուզան Ղևոնդյան | Զառա | *Կանանց գաղութի բանտարկյալ, Արսենի ու Ավետի մութ անցյալի մի մասնիկը* |
| Անի Բայաթյան | Ջինա | *Կանանց գաղութի բանտարկյալ* |
| Սևակ Սանթրոսյան | Ամիրբեկյան | Արսենի ու Ավետի համախոհը |
| Լիա Զախարյան | Մաշա | *Էլենի ընկերուհին* |
| Ջուլիետա Բաբայան | Սեդա | Մարոյի ու Սոնայի հարեվանուհին |
| Արմեն Դալլաքյան | Տոշ | Մաշայի ընկերը |
| Դավիթ Հակոբյան | Տիգրան | Արամի ընկերը |

### Հատուկ մասնակցություն

| Դերասան | Կերպար | Նկարագրություն |
| --- | --- | --- |
| Սիրանուշ Լազյան | Սեդա † | *Սոնայի մայրը* |
| Լեռնիկ Հարությունյան | Կարո † | *Սոնայի հայրը* |

Ստեղծում
--------

Շանթ ՀԸ առաջին անգամ սերիալի թրեյլերը ցուցադրեց 2016 թվականի օգոստոսի 23-ին և հեռուստադիտողին հայտարարվեց 1-ին սերիայի ցուցադրման ամսաթիվը։

Սերիաներ
--------

| Հեռարձակման օր | Համար | Կարևոր իրադարձություն | Տևողություն |
| --- | --- | --- | --- |
| Սեպտեմբերի 2, 2016 | **001** | Սկիզբ | 36 րոպե |

*\*ԵՉԵ-եթերում չի եղել*

Ցուցադրություն
--------------

| Երկիր | Վերնագիր | Հեռուստաալիք | Պրեմիերա | Ավարտ | Օրեր | Ժամ |
| --- | --- | --- | --- | --- | --- | --- |
| Հայաստան | Փոխնակ մայրը | Շանթ ՀԸ | Սեպտեմբերի 2, 2016 |  |  | 21։00 |

Սաունդթրեք և բացման հոլովակ
---------------------------

Սերիալի սաունդթրեքը «Փակուղի» երգն է՝ Լենա Ղազարյանի կատարմամբ։ Այն 2014 թվականին Շանթի «Պրեմիերա» հեռուստանախագծի երկրորդ եթերաշրջանի հաղթող երգն է ճանաչվել, երաժշտության և խոսքերի հեղինակն է Տիգրան Աթայանը։ Բացման հոլովակում հնչում է դրա մի մասը։ Բացման հոլովակն ընդամենը 30 վայրկյան է տևում։ Դրա մեջ մի քանի դերասաններ են տարբեր իրավիճակներում (դրանք հատուկ նկարահանված կադրեր են, որոնք չկան սերիալում), հետո տեսարանը կանգնում է և կազմավորվում դերասանի անուն-ազգանունը։ Սերիալից կադրեր կցված չեն։ Բացման հոլովակի հատուկ նկարահանված կադրերն օգտագործվել են թրեյլերի մեջ, ինչպես նաև դրանք երբեմն հայտնվում են սերիալում՝ առանց տեքստի, որպես միջանկյալ կադրեր։

Տես նաև
-------

* Թաքնված սեր
* Ուրիշի հոգին
* Սիրո գերին (սերիալ)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |